கூட – சற்றே மிகுதலாக. குறைய – சற்றே குறைதலாக. ஏறக்குறைய, ஏறத்தாழ, ஏறஇறங்க, என்பவை போன்ற இணைச்சொல் கூடக்குறைய என்பதாம். ‘கிட்டத்தட்ட’ என்பதும் இவ்வகையினதே. “கூட்டிக்குறைக்க நெடும்பகை” என்னும் பழமொழி தாராளமாக இருந்து பின்னர் அத்தாராளம் குறையுமாயின், ஏற்படும் விளைவைச் சுட்டுவதாம். கூச்சல் – துயருக்கு ஆட்பட்டோர் போடும் ஓலம். குழப்பம் – துயருற்றோர் ஓலம் கேட்டு வந்தவர் போடும் இரைச்சல்.